Ο **Αθλητικός Όμιλος Βουκεφάλας Λάρισας** ήταν ποδοσφαιρικό ερασιτεχνικό σωματείο το οποίο ιδρύθηκε το 2004 με αριθμό μητρώου EΠΌ το 5720 και συμμετείχε στο πρωτάθλημα της ΕΠΣ Λάρισας.

Iστορία
-------

O Βουκεφάλας με πρόεδρο τον δημοσιογράφο Ντίνο Εξαρχάκη και τεχνικό τον Δημήτρη Δανιλούλη  πανηγύρισε την πρώτη του άνοδο στη Β΄ΕΠΣΛ το 2004-05, με τον διοικητικό της ΕΠΣΛ Σταύρο Πουλαράκη να απονείμει το τρόπαιο στον αρχηγό, Γιάννη Κορομπίλια. To  2008-09 ανέβηκε στην Α’ κατηγορία ΕΠΣ Λάρισας και κατέκτησε το ιστορικό τουρνουά *Δημήτρη Κουκουλίτσιου-Δημήτρη Μουσιάρη* (το διοργάνωσε ο Α.Ο.Δ.Λ.) το 2009, κερδίζοντας στον τελικό τον  Λαρισαϊκό, με σκορ 3-1. Στον ημιτελικό κέρδισε τον Δαμασιακό με σκορ 3-2. Το ρόστερ της κυπελλούχου ομάδας εκείνης της σεζόν με προπονητή τον Δημήτρη Δανιλούλη αποτελούσαν οι: Χαλκιάς (τερματοφύλακας), Ζυγοροδήμος, Τσαγγαράκης, Μπάλιας, Παπαδόπουλος, N.Γκαλίτσιος, Π.Ραπτοτάσιος, Νάρης, Ιωσήφ Τουρμούσογλου, Ορφανίδης, Στοΐλας, Αργυρόπουλος, Καρακάνος, Χατζηβασιλείου, Ζαχαρής, Νάκης, Θώμος, Μάνος, Κατσάπας, Κουκουτσέλος, Σμυρλής, Μπαζούκης, K.Ραπτοτάσιος. Το 2010 την προεδρία ανελαβε ο νεαρός τοπικός επιχειρηματίας Γιάννης Μπατζιόλας.

To 2012 o Βουκεφάλας αν και επιδίωξε να κάνει μια συνένωση για οικονομικούς λόγους είτε με τον Ίκαρο Λάρισας είτε με τον Όλυμπο Λάρισας, εν τέλει δεν τα κατάφερε και ξεκίνησε την προετοιμασία του στο γήπεδο του «Γ. Μητσιμπόνας» (το μοιραζόταν με τον Ιπποκράτη) στο πρωτάθλημα της Α1 ΕΠΣΛ.

Η ομάδα έγινε ευρύτερα γνωστή, τον Σεπτέμβριο του 2012 όταν έκλεισε συμφωνία με οίκο ανοχής της Λάρισας για ν’ αναλάβει τη χορηγία της. Το γεγονός υπήρξε πρωτόγνωρο για αθλητικό σωματείο, με αποτέλεσμα το θέμα να πάρει τεράστιες διαστάσεις και να απασχολήσει ακόμα και διεθνή μέσα ενημέρωσης (Reuters, BBC). Ζήτημα προέκυψε και με τις εμφανίσεις της ομάδας, που παρουσιάστηκαν σε ειδική εκδήλωση και έφεραν την επωνυμία του χορηγού. Η ΕΠΣ Λάρισας ανέφερε πως δεν εγκρίνει την αίτηση του σωματείου για διαφήμιση της συγκεκριμένης επιχείρησης στις φανέλες του, παρέπεμψε όμως το θέμα και στη νομική υπηρεσία της ΕΠΟ για να είναι απόλυτα καλυμμένη νομικά. Η ΕΠΟ με απόφασή της δεν επέτρεψε τη χρήση της συγκεκριμένης εμφάνισης σε αγώνες.

To 2013 η Σούλα Αλευρίδου ανακηρύχτηκε από τη διοίκηση επίτιμος πρόεδρος για την προσφορά της τα τελευταία 2 χρόνια. αποφασίστηκε ότι προπονητής θα είναι ο έμπειρος τεχνικός Σπύρος Μούτσιος με πρόσφατη θητεία σε Ηρακλή Χάλκης, Λαρισαικό και Δευκαλίωνα Κρανιάς, και Γενικός Αρχηγός o Ιωσήφ Τουρμούσογλου με στόχο τη δημιουργία ενός ανταγωνιστικού ρόστερ που θα πρωταγωνιστήσει στο πρωτάθλημα 2013-14 της Α1 ΕΠΣΛ.

Το 2014 το σωματείο μετά την παραίτηση του Μπατζιόλα, σταμάτησε να υφίσταται καθώς έγινε συγχώνευση με το ποδοσφαιρικό τμήμα του Ίκαρου Νεάπολης (ιδρύθηκε το 1979 κι αγωνιζόταν στη Γ' ΕΠΣΛ) και μετονομάστηκε σε *Α.Ο. Νεάπολης Λάρισας* που συνέχισε να αγωνίζεται στην Α1 ΕΠΣΛ, την κατηγορία στην οποία αγωνιζόταν ο Βουκεφάλας. Τελευταίος πρόεδρος του συλλόγου ήταν ο Γιάννης Μπατζιόλας, ο οποίος αγωνίστηκε και ως τερματοφύλακας σε αγωνες της ομάδας. Το διοικητικό συμβούλιο το 2013-14 ηταν και το τελευταίο στην ιστορία του ΑΟ Βουκεφάλα και αποτελούνταν από: Γιάννης Μπατζιόλας (Πρόεδρος), Σούλα Αλευρίδου (Επίτιμη Πρόεδρος), Χαράλαμπος Γουγουρέλας (Αντιπρόεδρος), Άκης Φωτάκης (Γενικός Γραμματέας), Χρήστος Λουπαταζτής (Τεχνικός Διευθυντής), Ιωσήφ Τουρμούσογλου (Γενικός Αρχηγός), Στυλιανός Καλογέρας (Νομικός Σύμβουλος), Θωμάς Μπατζιόλας (Ταμίας), Άκης Μεσσής, Χρυσοβαλάντης Μπέσιος, Γιώργος Βεσυρόπουλος (Μέλη).

Το ρόστερ της ομάδας της τελευταίας σεζόν 2013-14 της Α1 κατηγορίας με προπονητή τον Σπύρο Μούτσιο αποτελούσαν οι: Παπαζήσης, I.Μπατζιόλας (τερματοφύλακες), Συγκούνας, Πανέτσος, Παλάσκας, Aπ.Ακριβόπουλος, Γ.Νόκας, Τσιόπας, Σιάρκος, Eυ.Χαρούλης, Νάτσης, Γ.Κυριάκος, Γ.Νεράτζης, Γεωργαντζιάς, I.Γκρέτσης, Κατσιμίχας, Παν.Ευσταθιάδης, K.Νεράντζης, Αλ.Μπατζιανούλης.

### Διακεκριμένοι παίκτες

* Γιάννης Κορομπίλιας
* Τόλης Ακριβόπουλος
* Βασίλης Αργυρόπουλος
* Ιωσήφ Τουρμούσογλου
* Νίκος Αθανασούλης
* Ντέιβιντ Ραμόν ντε λα Ρόσα

### Προπονητές

* Δημήτρης Δανιλούλης
* Φώτης Πλίτσης
* Βασίλης Κυριακός
* Σπύρος Μούτσιος

### Πρόεδροι

* Ντίνος Εξαρχάκης
* Γιάννης Μπατζιόλας

Συμμετοχες ποδοσφαιριστων το Βουκεφάλα στο All Star Game (2012-2016)
--------------------------------------------------------------------

Η διαχρονική πορεία
-------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Θέση | Παρατηρήσεις |
| --- | --- | --- | --- |
| 2004-05 | Γ' ΕΠΣΛ | 1 | Πρωταθλητής ομίλου, **άνοδος** |
| 2005-06 | B' Ε.Π.Σ.Λ |  | **άνοδος** |
| 2006-07 | A1' Ε.Π.Σ.Λ |  |  |
| **2007-08** | Α1' Ε.Π.Σ.Λ | 4 |  |
| **2008-09** | Α1' Ε.Π.Σ.Λ | 1 | Πρωταθλητής A1, **άνοδος** |
| **2009-10** | A΄ ΕΠΣΛ | 7 |  |
| **2010-11** | A΄ ΕΠΣΛ | 15 | Yποβιβασμός |
| **2011-12** | A1' Ε.Π.Σ.Λ | 11 |  |
| **2012-13** | A1' Ε.Π.Σ.Λ | 14 |  |
| **2013-14** | A1' Ε.Π.Σ.Λ | 7 | Συγχώνευση με Ίκαρο στο τελος της σεζόν |
|

 |

* Ε.Π.Σ. Λάρισας: Το 2000 προστέθηκε και 4η «ενδιάμεση» κατηγορία (Α΄ , Β΄ , Β1 και Γ΄ αρχικά και Α , Α1 , Β και Γ από την περίοδο 2001-02).

Τίτλοι
------

* A1' ΕΠΣΛ: 2008-09
* Γ' ΕΠΣΛ: 2004-05
* Tουρνουά Κουκουλίτσιου-Μουσιάρη: 2009

Παραπομπές
----------

1. ↑  «Και κάπως έτσι ξεκίνησε το όμορφο ταξίδι…». larisagoal.gr. .
2. ↑  «2004-05: με μπροστάρηδες τους Μουρίνιο (βλέπε Δημήτρη Δανιλούλη), Δημήτρη Καραδήμα και Νίκο Αθανασούλη». larisagoal.gr. .
3. ↑  «Ο Βουκεφάλας κατέκτησε το τρόπαιο του τουρνουά». eleftheria.gr. .
4. ↑  «Ο Βουκεφάλας στον τελικό: ΝΙΚΗΣΕ ΣΤΟΝ ΗΜΙΤΕΛΙΚΟ ΤΟ ΔΑΜΑΣΙ ΜΕ 3-2». eleftheria.gr. .
5. ↑  «Βουκεφάλας 2011-12: ΠΩΣ ΚΑΠΟΙΟΙ ΠΑΡΑΓΟΝΤΕΣ ΤΟΝ ΑΓΚΑΛΙΑΣΑΝ ΚΑΙ ΤΟΝ ΝΟΙΚΟΚΥΡΕΨΑΝ ΞΑΝΑ». eleftheria.gr. .
6. ↑  «Μια «παρέα» χωρίς... γειτονιά». eleftheria.gr. .
7. ↑  Οίκος ανοχής... χορηγός σε ποδοσφαιρική ομάδα Αρχειοθετήθηκε 2012-10-31 στο Wayback Machine. Το Έθνος (27-09-2012)
8. ↑  Ο οίκος ανοχής «Σούλα» χορηγός στον Βουκεφάλα Αρχειοθετήθηκε 2012-10-30 στο Wayback Machine. onsports.gr (26-09-2012)
9. ↑  Οίκος "εποχής" Σούλα και... Βουκεφάλας! Αρχειοθετήθηκε 2012-10-11 στο Wayback Machine. newsit.gr (07-10-2012)
10. ↑  Έγινε... παγκόσμια η Σούλα του Βουκεφάλα Αρχειοθετήθηκε 2012-10-21 στο Wayback Machine. sentragoal.gr
11. ↑  Greek team turns to brothels as sponsors Αρχειοθετήθηκε 2012-10-21 στο Wayback Machine. espn.go.com
12. ↑  Διεθνής επιτυχία για τον Βουκεφάλα! Αρχειοθετήθηκε 2012-10-21 στο Wayback Machine. onsports.gr
13. ↑  Greek football club rescued by brothels Russia Today (18-10-2012)
14. ↑  Brothel, funeral home bail out Greek soccer clubs Αρχειοθετήθηκε 2012-10-25 στο Wayback Machine. reuters.com (23-10-2012)
15. ↑  Τα "κορίτσια της Σούλας" παρουσίασαν τη νέα φανέλα του Βουκεφάλα Λάρισας! Αρχειοθετήθηκε 2012-10-15 στο Wayback Machine. star.gr (04-10-2012)
16. ↑  Βουκεφάλας Τα Νέα (05-10-2012)
17. ↑  Η φανέλα του Βουκεφάλα και η ... Σούλα[*νεκρός σύνδεσμος*] ΕΡΤ (28-09-2012)
18. ↑  Η ΕΠΟ αποφασίζει για τον «Οίκο Εποχής Σούλα»  Αρχειοθετήθηκε 2012-11-06 στο Wayback Machine. onsports.gr (04-10-2012)
19. ↑  ΕΠΟ: Όχι στους οίκους… εποχής στο ποδόσφαιρο Αρχειοθετήθηκε 2012-10-25 στο Wayback Machine. onsports.gr (23-10-2012)
20. ↑  «2013-14: Ανεβάζει τον πήχη ο Βουκεφάλας». eleftheria.gr. .
21. ↑  Επιστρέφει ο Α.Ο. Νεάπολης Λάρισας Αρχειοθετήθηκε 2020-10-01 στο Wayback Machine. athleticlarissa.gr (31-8-2014)
22. ↑  «Μούτσιος και… Σούλα στον νέο Βουκεφάλα!». arenalarissa.gr. 19 Ιουνίου 2013. .
23. ↑  «Νίκη με σκορ 4-2 κατάφερε να πάρει ο Βουκεφάλας απέναντι στον Λαρισαϊκό, στο λαρισινό ντέρμπι της Α1’ Ερασιτεχνικής κατηγορίας». athleticlarissa.gr. .
24. ↑  «Τα είχε όλα εκτός από νικητή…». arenalarissa.gr. 5 Ιανουαρίου 2014. .
25. ↑  «Μια εμβληματική μορφή του ερασιτεχνικού ποδοσφαίρου, ένας παίκτης που έβαλε το στίγμα του κατά τη θητεία του στη Ερασιτεχνική ΑΕΛ». larisagoal.gr. .
26. ↑  «Ο Τόλης αποτελούσε «καψούρα» των προέδρων!». larisagoal.gr. .
27. ↑  «Όταν οι «Σούλης» και «Άρτζι» μάτωναν… τα δίχτυα!». larisagoal.gr. .
28. ↑  «Έκανε μύθια… με τον Βουκεφάλα!». larisagoal.gr. .
29. ↑  «Δημήτρης Δανιλούλης (προπονητής)». larisagoal.gr. .
30. ↑  «Γιάννης Μπατζιόλας: «Ο Απόλλωνας αποτελεί για μένα μία πρόκληση»». arenalarissa.gr. .

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
* Α.Ο. Βουκεφάλας Λάρισας, επίσημος λογαριασμός στο Facebook.